

Laste huvi põõsaste vastu oli väga suur. Et meil teada oleks, mis põõsad kuskil kasvavad pani õpetaja ülesse pildid põõsaste nimetuste ja piltidega nende väljanägemisest koos lehtede ning viljadega.
Koos sai taimedele ka rohkelt vett antud, et nad meie aeda ikka ära juurduks. Hiljem käisid lapsed veel iseseisvalt pilte uurimas ja omavahel jutustades, kuidas need kõik järgmine aasta maitsda võiksid.
Meie pisikesed Naerulinnud on aastakesega tublisti kasvanud ja muutunud järjest tublimateks!
Septembris on aeg värskenduskuuriks ning kõigi heaolu arvestades paigutasid tublid õpetajad Catlin ja Merike rühmaruumi Hea Alguse metoodikaks ümber.
Uus oli ka see, et käidi esimesel õppekäigul majast väljas - kõnniti oma majast Lembitu 14 sisehoovile sügispeole. Muidugi oli enne vaja ka liiklusreeglid lastele selgitada, et teeületamine oleks ohutu :) Lapsed olid väga tublid ning pidu oli väga lõbus ja tore. Hiljem maiustati enda mänguväljakul maitsvate sügisandidega.
Naerulinnud on olnud samuti aktiivsed abilised õueala koristamisel! Kes on aidanud riisumisega, kes lehtede kotti toppimisel.
Hoovialal on meil puid palju, et riisumist jätkub meil terveks sügiseks.
Kunstitööd on Naerulindudel värvilised!
Lastega vesteldi, millised on puud sügisel ja mis juhtub lehtedega? Kuidas värvilised lehed tekivad ja miks langevad maha?
Juba teist aastat järjest võtsid Mürakarud ja Mõmmikud kartult.
Kuna eelmise aasta saak oli suhteliselt kesine, arvasime, et süüdi oli vähene kastmine ja valguse puudumine. Sel aastal kasteti kartuleid korralikult, aga saak oli endiselt väikene. Õppisime oma vigadest ja saime aru, et koht on kartulite jaoks ikkagi vale. Arutlesime lastega, mis võiks olla põhjuseks ja jõudsime järelduseni- liiga palju puujuuri ja vähene päikese ligipääs, kus kartulil ei ole hea kasvada. Uus koht järgmiseks aastaks on juba väljavallitud ja loodame, et 3 aastal saame ikka kõhud korralikult täis :)
Jõudiski kätte sügis ning koos lastega vaadati üle, kuidas siis saak oli. Lembitu 14 aias olid kollased kartulid ning Lembitu 6 majas punased kartulid. Saak ei olnud küll suur, ag asuur oli isetegemise rõõm ning kartulite otsimine mullast oli laste jaoks väga põnev ning ka uudne tegevus.
Eesti Vabariigi sünnipäeva ajal istutas Mürakaru rühm lapsed potti rukililled. Istutati nii siniseid kui värvilisi rukkililli. Samuti joonistasid lapsed neid lilli ise, et millised need lilled välja võiksid tulla.
Mai kuus istutati need nüüd välja, et saaksid õitsema minna. Lastega uurisiti, millise mustri on juured jätnud ja miks, jõuti järelduseni, et taimedal hakkas seal istutuskastis kitsas ja tahtsid sügavale mulda toitu otsima minna.
Selle kevade traditsiioonilised talgud toimusid Liivalaia 30 majas 25.04, Lembitu 14 majas 09.05 ja Lembitu 14 majas 17.05.
Lembitu 14 majas olid järgmised talgutööd: akende pesemine, õueala riisumine, asfaldi pühkimine, istutuskastide kokkupanek, õuetoolide omanäoline värvimine, mudaköögi projekt, heki pügamine, linnu pesakastide ülespanek, kompostri kokkupanek.
Linnu pesakastid saabusid meile Tallinna Südalinna kooli õpilastelt. Istutuskastid ning komposter tuli meiele Tallinna Keskkonna ameti linnaaianduse projekti kaudu. Samti saime linnaaiandus projektist endale juurde rehasid õueala riisumiseks ning käru lehtede vedamiseks.
Tööd oli üpris palju, aga usina osavõtu tõttu oli töö kiire ja korralik. Muidugi ei puudunud talgute lõpust ka traditsiooniline Mürakarude rühma õpetaja Kaire poolt valmistatud talgusupp!
Liivalossi lasteaias, Narulindude rühmas, toimus täna tilli ja murulaugu õuepeenardesse ümberistutamine. Taimed istutati uutesse istutuskastidesse, mis soetati linnaaianduse projekti kaudu. Jääme ootama nüüd nende kasvamist!
Naerulinnud ja Päikesejänkud panid oma õuealal kasemahla jooksma. Enne tegutsema asumist vesteldi, mida kasulikku sisaldab kasemahl ja miks see meile hea on. Lapsed said teada, et kasemahlas usutakse olevat maagiline vägi, mis 101 tõve vastu olema peaks. Kasemahl teeb pai meie kõhule ja seedeelundkonnale. Samuti said lapsed teada, et kasemahl sisaldab suhkrut.
Tarkused ära kuulatud, asuti asja kallale. Õpetaja puuris kase tüvesse augu ja koos paigutati puule tila, mille kaudu mahl ilusti 2 liitrisesse pudelisse joosta saaks. Huvitav oli teada saada ka seda, et puu võib ilusal soojal päeval anda mahla kuni 15 liitrit. Mida soojemaks läheb ilm, seda intensiivsemaks muutub mahlajooks. Mahlavool peatub õhtul, kui õues langevad kraadid alla nulli. Koos arutati ka seda, mida peab puuga tegema kui mahla kogumine on lõpetatud. Nüüd aga tuleb veidi oodata, et saaks maitsvat kasemahla proovida.


TÖÖGRUPP
teemad
All
arhiiv
November 2020